hotchpotch/miracl-hf-unified huggingface dataset:
Isoeugenoli
Isoeugenoli (CHO) on fenoleihin kuuluva orgaaninen yhdiste. Sitä esiintyy useiden kasvien eteerisissä öljyissä ja sitä käytetään hajusteiden ja muiden orgaanisten yhdisteiden valmistamiseen. Yhdistettä esiintyy myös kukkien tuoksuissa ja semiokemikaalina eliöiden viestinnässä. Isoeugenoli on eugenolin isomeeri.
Huoneenlämpötilassa isoeugenoli on väritöntä tai vaaleankeltaista voimakkaasti neilikalta tuoksuvaa nestettä. Yhdisteellä esiintyy cis-trans-isomeriaa ja trans-isomeeri on termodynaamisesti stabiilimpi kiteinen aine. Isoeugenoli liukenee vähäisessä määrin veteen ja enemmän moniin orgaanisiin liuottimiin kuten etanoliin ja dietyylieetteriin. Isoeugenoli voidaan pelkistää katalyyttisesti vedyttämällä dihydroeugenoliksi tai hapettaa vanilliiniksi. Isoeugenoli on heikosti hapan yhdiste.
Luonnossa isoeugenolia esiintyy muun muassa neilikassa, muskottipähkinässä ja tuoksuilangiassa.
Tyypillisin tapa valmistaa isoeugenolia on kuumentaa eugenolia emäksisissä olosuhteissa, jolloin kaksoissidoksen paikka vaihtuu ja eugenoli isomeroituu isoeugenoliksi. Isomeroitumiskatalyytteinä voidaan käyttää myös eräitä rutenium- tai rodiumyhdisteitä. Toinen tapa valmistaa yhdistettä on lähteä guajakolista ja propanaalista.
Isoeugenolia voidaan käyttää hajusteissa, joihin se tuo neilikankaltaista kukkaista ja mausteista tuoksua. Toinen yleinen käyttötarkoitus on muiden orgaanisten yhdisteiden valmistus. Isoeugenolista saadaan muun muassa metyyli-isoeugenolia ja propenyyliguaetolia. Aikaisemmin isoeugenolin hapetus oli tärkein vanilliinin valmistusmenetelmä, mutta sen ongelmana olivat huonot saannot ja yhdisteen esiintyminen luonnossa suhteellisen pieninä pitoisuuksina. Isoeugenolista voidaan saada vanilliinia myös bioteknillisillä menetelmillä. Yhdiste voi aiheuttaa hajusteallergiaa.
Kinu (1922)
Kinu () oli Keisarillisen Japanin laivaston vuonna 1922 palvelukseenotettu Nagara-luokan kevyt risteilijä toisessa maailmansodassa.
Alus tilattiin Kawasakin Kōben telakalta ja sen köli laskettiin 17. tammikuuta 1921. Alus laskettiin vesille 29. toukokuuta 1922 ja se otettiin palvelukseen vielä samana vuonna 10. marraskuuta.
Gruaro
Gruaro on kaupunki Venetsian metropolikaupungissa, Venetossa, Italiassa. Kaupungin pinta-ala on 17,24 neliökilometriä, ja sen asukasluku on noin 2 800.
Milan Škoda
Milan Škoda (s. 16. tammikuuta 1986 Praha, Tšekki) on tšekkiläinen jalkapalloilija. Pelipaikaltaan hän on hyökkääjä. Škoda edustaa Tšekin pääsarjassa pelaavaa Slavia Prahaa.
Škoda on pelannut Tšekin maajoukkueessa vuodesta 2015 lähtien. Hänet valittiin mukaan EM-kilpailuihin 2016, jossa hän teki maalin 2–2-tasapeliin päättyneessä alkulohko-ottelussa Kroatiaa vastaan.
Abukuma (1923)
Abukuma () oli Keisarillisen Japanin laivaston vuonna 1925 palvelukseenotettu Nagara-luokan kevyt risteilijä toisessa maailmansodassa.
Alus tilattiin Uragan telakalta ja sen köli laskettiin 8. joulukuuta 1921. Alus laskettiin vesille 16. maaliskuuta 1923 ja se otettiin palvelukseen 26. toukokuuta 1925.
La Gomeran lentoasema
La Gomeran lentoasema on Kanariansaariin kuuluvan La Gomeran saaren ainoa lentoasema. Se sijaitsee Alajerón kunnassa lähellä Playa Santiagon kaupunkia saaren etelärannikolla. Vuonna 2015 sitä käytti 34 958 matkustajaa.
B71 Sandoy
Bóltfelagið 1971 Sandoy (usein vain B71) on färsaarelainen jalkapalloseura Sandoyn saarelta. Kotiottelunsa B71 pelaa Sandurissa. B71 pelaa Färsaarten toiseksi korkeimmalla sarjatasolla 1. deildissä. Färsaarten mestaruuden B71 voitti vuonna 1989.
La Palman lentoasema
La Palman lentoasema on Kanariansaariin kuuluvan La Palman saaren ainoa lentoasema. Se sijaitsee Villa de Mazon kunnassa saaren itärannikolla. Vuonna 2015 sitä käytti 971 676 matkustajaa.
Grönlannin hallitus
Grönlannin hallitus () on toinen Grönlannin lakiasäätävistä elimistä. Toinen lakiasäätävä elin on Grönlannin parlamentti. Tämänhetkinen hallitus muodostuu pääministeristä ja kuudesta ministeristä ja se edustaa lainsäädäntö- ja toimeenpanovaltaa itsehallintoalueen asioissa. Jokainen ministeri vastaa yhdestä itsehallintovastuualueesta. Grönlannin hallituspuolueet ovat vuoden 2018 vaalien jälkeen Siumut, Inuit Ataqatigiit ja Partii Naleraq. Niillä on 21 paikkaa parlamentin kaikista 31:stä paikasta, joten niillä on enemmistö parlamentissa.
Sendai (1923)
Sendai () oli Keisarillisen Japanin laivaston Sendai-luokan kevyt risteilijä toisessa maailmansodassa.
Alus tilattiin Mitsubishin Nagasakin telakalta. Sen köli laskettiin 16. helmikuuta 1922 ja alus laskettiin vesille 30. lokakuuta 1923. Alus valmistui 29. huhtikuuta 1924.
Alus upotettiin 2. marraskuuta 1943.
Drown (elokuva)
Drown on australialainen elokuva vuodelta 2015. Sen on ohjannut ja käsikirjoittanut Dean Francis. Elokuva kertoo hengenpelastajista ja se käsittelee kateutta, homofobiaa ja kiusaamista.
Leniä pidetään Surf Lifesaving -klubin parhaana hengenpelastajana, aivan kuten hänen isäänsäkin taannoin. Lenin valta-asema kuitenkin murtuu, kun klubiin liittyy nuorempi Phil, joka on lisäksi homoseksuaali. Lenillä itsellään on tunteita uutta tulokasta kohtaan ja alkaa kiusata tätä. Kun Phil voittaa vuosittain järjestettävän kilpailun parhaasta hengenpelastajasta, he lähtevät juhlistamaan voittoa baarikierrokselle, joka päättyy rannalle, jossa Len päättää hankkiutua Phillistä eroon tukahduttaakseen homoseksuaaliset tunteensa.
Mika Kortelainen (taloustieteilijä)
Mika Kortelainen (s. 13. helmikuuta 1979) on suomalainen taloustieteilijä. Hän työskentelee tutkimusjohtajana Valtion taloudellisessa tutkimuskeskuksessa. Aiemmin Kortelainen on toiminut muun muassa tutkijana Joensuun yliopistossa, Aston Business Schoolissa Birminghamissa sekä apulaisprofessorina Manchesterin yliopistossa. Kortelainen on Helsingin yliopiston taloustieteen dosentti.
Kortelainen on koulutukseltaan kauppatieteiden tohtori. Hän väitteli tohtoriksi Joensuun yliopistosta vuonna 2008 otsikolla "Production Frontier Methods in Environmental Performance Measurement and Analysis".
Vartija (Niels E. Nielsenin romaani)
Vartija on Niels E. Nielsenin vuonna 1974 julkaisema kuvitteelliseen lähitulevaisuuteen pohjautuva sotaromaani. Kirjassa valkoisen Euroopan pääosin automatisoitu, robotisoitu ristiretkiarmeija etenee Afrikassa kohti sen eteläkärkeä. Armeijan tehtävänä on olevinaan kristillisen sanoman vieminen Afrikkaan, mutta tosiasiassa Afrikan luonnovarojen otto Euroopan suuryhtiöiden valvontaan. Niinpä robotit tappavat tieltään kaiken elollisen. Pääosiin nousee eräs veljeskunnan jäsenistä, skotlantilainen tosiuskovainen, joka inhoaa sotajoukon ja sen johdon rappiota ja julmuutta.
Romaanin nimi tulee Raamatun Kainista ja Abelista kertovasta tarinasta. Romaanin juoni on lajille tyypillinen, aikaansa ja katsantokantaansa sidottu ja kirjassa viihteelle tyypillistä kliseisyyttä.
Ogonimaa
Ogonimaa on etnisen vähemmistökansan, Ogonien, kanta-alue Nigeriassa, Nigerjoen suistoalueella, Riversin osavaltiossa. Ogonimaa kattaa lähes 1000 neliökilometriä osavaltiosta. Alue muodostuu neljästä paikallishallintoalueesta: Eleme, Gokana, Khana ja Tai. Ogonimaan pääkaupunki on nimeltään Bori. Ogonimaan asukasluku on lähes 832 000. Ogonikansasta suurin osa on elinkeinoltaan viljelijöitä ja kalastajia. Perinteiset elinkeinot ovat kärsineet öljyntuotannon aiheuttamasta ympäristön saastumisesta.
Ogonit ovat Nigerin suistoalueella yli 500 vuotta elänyt, syrjitty vähemmistökansa. 1950-luvulla öljy-yhtiö Shellin toimesta alkanut öljynetsintä ja -tuotanto on aiheuttanut alueella vakavia yhteiskunnallisia-, ympäristö- ja terveysongelmia. Suhteessa öljyntuotannon aiheuttamiin ongelmiin, Ogonit eivät ole mielestään saaneet riittävää korvausta öljy-yhtiöiden valtaamista maa-alueista. Vuonna 1990 perustettu Ogonien kansalaisliike ”The Movement for the Survival of the Ogoni People (MOSOP)” on vaatinut Ogoneille oikeudenmukaisuutta ympäristöön, talouteen ja yhteiskuntaan liittyvissä asioissa Ogonien oikeudenmukaisuusjulistuksella, Ogoni Bill of Rights(OBR). Julistus listaa Ogonien huoliksi öljyn aiheuttaman kärsimyksen, hallinnollisen laiminlyönnin, sosiaalipalveluiden puutteen, sekä poliittisen syrjinnän.
MOSOP:n väkivallattoman vastarinnan myötä Shell päätti vetäytyä Ogonimaalta alkuvuonna 1993. Toukokuussa 1993 Shellin alihankkija alkoi Nigerian armeijan turvaamana rakennuttaa alueelle öljyputkea. Ogoninaisten järjestämiin rauhanomaisiin mielenosoituksiin Shellin palkkaamat aseistetut joukot vastasivat avoimella asetulituksella. Tapauksesta seurasi protestimarsseja ja uusia konflikteja. Vuonna 1994 Nigerian hallitus määräsi suuren mittaluokan sotilasoperaation, jossa lukuisat Ogonit menehtyivät. Toukokuussa 1994 neljä Ogonijohtajaa murhattiin Gokanan kuningaskunnassa. Ken Saro-Wiwa, Ledum Mitee ja muita MOSOP:n johtajia pidätettiin syytettynä osallisuudesta murhiin. Johtajat olivat pidätettyinä kahdeksan kuukautta ilman virallisia syytteitä, kunnes joutuivat sotilasjohdon pitämään erityisoikeudenkäyntiin. Pidätysaikana syytetyiltä evättiin yhteydenpito asianajajiin, terveydenhuoltoon ja perheisiinsä. Kansainväliset tarkkailijat ilmaisivat epäilevänsä oikeudenkäynnin reiluutta. 31.10.1995 syytetyt tuomittiin kuolemaan. Huolimatta kansainvälisen yhteisön lukuisista vetoomuksista, syytetyt teloitettiin 10.11.1995.
Johan Dahl
Johan Dahl (s. 1959) on färsaarelainen poliitikko. Hän edustaa Sambandsflokkurin-nimistä puoluetta. Hän on toiminut kalastusministerinä vuonna 2011. Vuonna 2013 hän on ollut Färsaarten teollisuus- ja elinkeinoministeri Lisäksi hän on toiminut Pohjoismaiden ministerineuvostossa Tasa-arvoasiain ministerineuvostossa.
Rytyn seisake
Rytyn seisake (lyh. Rty ven. Рюттю, ratakm 507+018) sijaitsee Venäjällä Karjalan Tasavallassa entisellä Viipuri-Joensuu radalla.
Perustamisen aikaan Rytty sijaitsi Sortavalan maalaiskunnassa ja seisake oli Sortavalan aseman alainen laituri.
Rytty avattiin 01. marraskuuta 1894 ja se avattiin tavaraliikenteen vaihteena v. 1899.
Rytystä tuli seuraavalla vuosikymmenellä Helylän alainen ennen kuin se korotettiin pysäksiksi.
Rytyn pysäkkirakennus valmistui v. 1924 ja se on edelleen pystyssä kuten muutkin sivurakennukset.
Rytty jäi viime sodan takia neuvostoliiton puolelle.
Jsu Garcia
Jsu Garcia (s. 6. lokakuuta 1963 New York) on yhdysvaltalainen näyttelijä.
Garcia syntyi kuubalaisperheeseen New Yorkissa. Ensimmäinen rooli missä hän näytteli, oli "Fame"- televisiosarjassa. Sen jälkeen hän on esiintynyt monissa elokuvissa. Tunnetuimmat näistä ovat Painajainen Elm Streetillä, Gotcha!, Brooklynin vampyyri ja Olimme sotilaita. Tämän jälkeen häntä pyydettiin liittymään Scott J-R Productions komppaniaan mukaan.
Kellotorni
Kellotorni on rakennelma, joka pitää sisällään yleensä suuren kellokoneiston ja monesti myös soittokellon, joita soitetaan tasatunnein. Aikaa näyttävä kellotaulu voi olla yhdellä tai useammalla rakennuksen sivulla.
Suuret kellotornit ovat monesti myös nähtävyyksiä. Sellainen on esimerkiksi Lontoon parlamenttitalon kellotorni, jossa oleva tunnit lyövä kello tunnetaan nimellä Big Ben. Kellotornit voivat olla joko vapaasti seisovia torneja, tai ne voivat olla osana erillistä rakennusta.
Oskar Saxelin
Frans Oskar Saxelin (26. syyskuuta 1862 Hämeenlinna – 11. kesäkuuta 1949) oli suomalainen taidemaalari.
Saxelin opiskeli Helsingin yliopiston piirustussalissa 1890-luvulla sekä yksityisesti taidemaalari Hjalmar Munsterhjelmin johdolla.. Saxelin toimi rautateillä asemapäällikkönä.
Viljo Teräs
Viljo Aleksander Teräs (ent. Träsk, 11. syyskuuta 1892 Helsinki – 7. lokakuuta 1955) oli suomalainen taidemaalari.
Teräs opiskeli Taideteollisessa keskuskoulussa 1911–1912 ja Suomen Taideyhdistyksen piirustuskoulussa 1912–1914. Hän osallistui Suomen Taiteilijain näyttelyihin vuosina 1914, 1917 ja 1920. Hänen töitään oli näytteillä ulkomailla Moskovassa 1934 ja Riiassa 1935. Teräs työskenteli lavastajana.
Jouko Laivuori
Jouko Laivuori (s. 1959) on suomalainen pianisti, joka toimii Radion sinfoniaorkesterin kosketinsoittajana. Hän on Suomen ainoa virassa toimiva orkesteripianisti. Laivuori on myös Avanti!-kamariorkesterin perustajajäsen.
Laivuori aloitti pianonsoiton Tampereella ja suoritti Sibelius-Akatemian pianodiplomin vuonna 1984 ja cembalodiplomin vuonna 2016. "Helsingin Sanomien" Olavi Kauko arvosteli Laivuoren ensikonsertin joulukuussa 1985 hyvin myönteisesti ja kirjoitti tämän olevan ”syntynyt pianistiksi”, erityisesti uuden musiikin taitavaksi ja persoonalliseksi tulkiksi.
Uransa alussa Jouko Laivuori toimi Suomen Kansallisbaletin oopperaorkesterin pianistina 1985–1987. Lisäksi hän on toiminut Sibelius-Akatemian tuntisäestäjänä. RSO:n kosketinsoittajana hän on ollut vuodesta 1989.
Laivuori on kantaesittänyt muun muassa Eero Hämeenniemen ja Magnus Lindbergin sooloteoksia sekä Kirmo Lintisen pianokonserton.
Jouko Laivuori on levyttänyt Paavo Heinisen sooloteoksia (Finlandia Records 1991) ja taidemusiikkia myös muun muassa Avantin kanssa. Sellisti Eeva Rysän kanssa hän on levyttänyt Leevi Madetojan, Francis Poulencin, Henri Dutilleux’n ja Magnus Lindbergin teoksia (Alba Records 1998). Laivuori on ollut mukana myös noin 60:llä hengellisen ja kevyen musiikin äänilevyllä studiomuusikkona, laulajana, sovittajana ja tuottajana. 1980-luvun alussa Laivuori soitti sähköurkuja ja syntetisaattoria Heikki Silvennoisen Frendz-yhtyeen albumeilla "A New Kind of Day" (1981) ja "Final Awakening" (1982)..
Rekisteriote
Rekisteriote tai rekisteröintitodistus on asiakirja, joka kertoo tietoja ajoneuvosta ja sen omistajasta. Rekisteriotteella voi todistaa olevansa ajoneuvon oikeudellinen omistaja. Ennen marraskuuta 2015 Suomessa rekisteriotteita täytyi pakollisesti pitää ajoneuvon sisällä ajossa ja esittää viranomaiselle pyydettäessä, mutta Trafi luopui käytännöstä rekisteriotteen sähköistymisen vuoksi. Poliisi kykenee nykyään itse hakemaan rekisteriotteen sähköisesti tarvittaessa. Sähköinen rekisteriote ei kuitenkaan kelpaa Ahvenanmaalla.
Rekisteriotteesta käyvät ilmi seuraavat asiat:
Kaikissa maissa ei ole vastinetta suomalaiselle rekisteriotteelle. Euroopan unioni ja sen lainsäädännöt eivät määrittele erillisiä sääntöjä rekisteriotteen pakollisuudelle.
La moglie di Claudio
La moglie di Claudio (”Claudion vaimo”) on vuonna 1918 julkaistu italialainen mykkäelokuva. Alexandre Dumas nuoremman näytelmään "La femme de Claude" perustuvan elokuvan on ohjannut Giovanni Pastronen valvomana Gero Zambuto. Sen pääosaa esittää elokuvadiiva Pina Menichelli.
Asesuunnittelija Claudio Ruper on naimisissa huikentelevaisen Cesarinan kanssa. Heidän suhteensa on kylmennyt osittain heidän ainoan poikansa kuoleman takia. Miehen suunnitellessa uudenlaista tykkiä hänen vaimonsa viettää joutilasta elämää. Claudio on rakastunut juutalaiseen Rebeccaan, mutta hänen uskonnollisuutensa estää häntä ottamasta avioeroa. Cesarinalla on suhde miehensä apulaiseen Antoninoon. Vieraan vallan agentti Cartenac kiristää Cesarinaa saadakseen käsiinsä Claudion asekeksinnön piirustukset. Lopuksi Claudio tappaa vakoojan apuriksi ryhtyneen vaimonsa.
"La moglie di Claudio" oli Pina Menichellin viimeinen torinolaiselle Itala Filmille tekemä elokuva. Sen julkaisun aikaan näyttelijä oli jo siirtynyt paroni Carlo Amaton häntä varten perustamalle Rinascimento Filmille. Julkaisun viivästyminen johtui Menichellin mukaan vaikeuksista elokuvasensuurin kanssa: sensorit olivat pitäneet hänen henkilöhahmoaan liian seksikkäänä (”troppo affascinante”).
Alexandre Dumas nuoremman näytelmä siirtää roomalaisen Messalina-myytin 1800-luvun Ranskaan. Ensimmäisen maailmansodan ajankohtaiseksi tekemä elokuvaversio sijoittuu mielikuvitusmaahan, mutta sisältää ajankohtaisia viittauksia muun muassa sionismiiin. Sen päähenkilö on tyypillinen femme fatale, joka uhkaa miehiä seksuaalisuudellaan: hän on ”paha nainen, joka uhkaa yhteiskuntaa, särkee perheen, hajoittaa isänmaan, näännyttää miehen, häpäisee naiseuden ja tuhoaa ne, jotka eivät murskaa häntä”. Hypnoottisen ja eroottisen Menichellin näyttelijänsuoritus vastaa tätä kuvausta, mutta elokuvana "La moglie di Claudio" on keinotekoinen ja ennalta arvattava. Aikalaiskriitikot pitivät Menichellin suoritusta myös liian ulkokohtaisena, stereotyyppisenä ja itseään toistavana.
Torinon Kansallinen elokuvamuseo ja Bolognan elokuva-arkisto ovat restauroineet elokuvan pariisilaisen Lobster Filmsin kokoelmissa säilyneen ranskankielisen nitraattikopion pohjalta. Alkuperäisestä 1789 metrin pituudesta on jäljellä 1400 metriä. Italiankieliset välitekstit on laadittu arkistolähteiden perusteella. Restauroitu versio on nähtävissä elokuvamuseon Vimeo-sivustolla.
Yrjö Forsén
Yrjö Fredrik Forsén (25. helmikuuta 1889 Tampere – 10. tammikuuta 1970) oli suomalainen taidemaalari.
Forsén opiskeli Turun Taideyhdistyksen piirustuskoulussa 1914 sekä Kunstgewerbeschulessa Hampurissa 1920. Hän osallistui Suomen Taiteilijain näyttelyyn vuonna 1915. Hänen töitään oli näytteillä ulkomailla Vladivostokissa 1919.
Yrjö Lehtiö
Yrjö Lehtiö (15. huhtikuuta 1890 Helsinki – 28. toukokuuta 1959) oli suomalainen taidemaalari.
Lehtiö opiskeli Taideteollisessa keskuskoulussa 1912–1915 ja Suomen Taideyhdistyksen piirustuskoulussa 1915–1916. Hän osallistui Suomen Taiteilijain näyttelyyn vuosina 1917, 1919, 1920, 1932 ja 1951. Lehtiö työskenteli myös koristemaalarina, kuvittajana ja näyttelyjärjestäjänä.
Yuki Nakai
Yuki Nakai (, s. 18. elokuuta 1970 Hamamasun kylä, Hokkaidō) on japanilainen vapaaotteluvalmentaja ja entinen vapaaottelija. Hän otteli urallaan Shootossa ja Vale Tudossa 1990-luvulla. Nakai voitti Shooton välisarjan mestaruuden 1995 ja jatkoi myöhemmin kilpauraansa myös brasilialaisen jujutsun parissa. Vapaaottelu-uran jälkeen Nakai perusti 1997 vapaaotteluseura Paraestran, jossa hän on valmentanut useita japanilaisia vapaaottelijoita, kuten Shinya Aoki ja Satoru Kitaoka.
Gero Zambuto
Gero Zambuto (14. huhtikuuta 1887 Grotte – 11. tammikuuta 1944 Bassano del Grappa) oli italialainen näyttelijä ja elokuvaohjaaja.
Zambuto opiskeli yliopistossa oikeustiedettä, mutta antautui sitten teatterinäyttelijän uralle. Hän työskenteli vuodesta 1913 lähtien elokuvanäyttelijänä ja -ohjaajana, mutta palasi teatteriin 1920-luvun alussa. Äänielokuvan tultua Zambuto näytteli jälleen muutamissa elokuvissa ja ohjasi muun muassa Totòn elokuvadebyytin "Fermo con le mani!" (1937). Hän teki huomattavan uran myös ääninäyttelijänä.
Mauno Lindholm
Mauno Nikolai Lindholm (7. huhtikuuta 1895 Paimio – 21. lokakuuta 1930) oli suomalainen kuvanveistäjä.
Lindholm opiskeli Turun Taideyhdistyksen piirustuskoulussa 1920–1923 sekä yksityisesti Suomessa Wäinö Aaltosen johdolla 1922–1925 ja Norjassa Gustav Vigelandin johdolla 1928–1929. Hän osallistui Suomen Taiteilijain näyttelyyn vuosina 11923, 1925, 1926, 1928 ja 1930. Hänen töitään oli esillä ulkomailla Oslossa ja Tukholmassa 1929. Lindholmin teosten kokoelma hankittiin 1970-luvulla Paimion kunnan taidekokoelmiin.
Onnenkeksi
Onnenkeksit ovat pieniä makeita leivonnaisia, joita tarjoillaan usein jälkiruokana kiinalaisissa ravintoloissa. Onnenkeksit sisältävät tavallisesti paperille kirjoitetun aforismin, lottonumerovihjeen tai ennustuksen. Leivonnainen on peräisin Yhdysvalloista, missä se onkin yleisesti tarjoiltu. Onnenkeksejä voi silti löytää muistakin maista, joissa on kiinalaisia ravintoloita, esimerkiksi Suomesta ja Ranskasta.
Onnenkeksejä ensimmäisenä Yhdysvalloissa tarjoilleena kokkina pidetään japanilaista siirtolaista Makoto Hagiwaraa. Keksien tarkasta alkuperästä ei kuitenkaan ole varmuutta.
Grigore Obreja
Grigore Obreja (6. marraskuuta 1967 Somova – 29. toukokuuta 2016 Ranska) oli romanialainen ratameloja, olympiamitalisti ja maailmanmestari.
Obreja voitti parinsa Gheorghe Andrievin kanssa kanadalaiskaksikkojen 500 metrillä olympiapronssia Atlantassa 1996 ja maailmanmestaruuden vuonna 1994. Hän kilpaili myös Soulin kesäolympialaisissa 1988, missä hän sijoittui kanadalaiskaksikoissa 500 metrillä seitsemänneksi ja 1000 metrillä kuudenneksi.
Obreja kuoli Ranskassa 48-vuotiaana 29. toukokuuta 2016 sairastettuaan pitkään.
ESL
ESL, alun perin Electronic Sports League, on kilpapeliturnauksien järjestämiseen erikoistunut yhtiö, joka järjestää turnauksia maailmanlaajuisesti. ESL on maailman suurin videopelitapahtumia järjestävä yhtiö ja vanhin yhä toiminnassa oleva kilpapeliorganisaatio. ESL:llä on 11 toimipistettä ympäri maailmaa, päämajan sijaitessa Kölnissä. Sen suoratoistoplavelu Twitchiin lähettämää videokuvaa katsotaan enemmän kuin yhdenkään toisen pelkästään kilpapelaamiseen erikoistuneen yhtiön, yhteensä 129,4 miljoonaa tuntia elokuun 2015 ja toukokuun 2016 välillä, joka on 23 prosenttia kaikesta kyseisellä aikavälillä Twitchissä katsotusta sisällöstä.
ESL järjestää turnauksia muun muassa peleistä "Battlefield 4", "", "Dota 2", "", "", "Heroes of the Storm", "Mortal Kombat X", "Smite", "", "World of Tanks" ja "".
Vittorio Rossi Pianelli
Vittorio Rossi Pianelli (9. heinäkuuta 1875 Torino – 25. syyskuuta 1953 Rooma) oli italialainen näyttelijä ja elokuvaohjaaja.
Pasquali Filmillä ja Aquila Filmsillä työskennellyt Rossi Pianelli siirtyi vuonna 1913 Gloria Filmsille, jossa hän näytteli pääosia muun muassa elokuvissa "Nerone e Agrippina" ja "Ma l’amor mio non muore!" (molemmat 1913). Hänen elokuvauransa jatkui etupäässä sivuosien esittäjänä 1920-luvun lopulle saakka. Rossi Pianelli ohjasi myös ohjasi useita elokuvia kuten "Il tamburino sardo" (1915).
Nostettu nyrkki
Nostettu nyrkki (tai pystyyn nostettu nyrkki, engl. "raised fist") on solidaarisuuden ja tukemisen symboli. Sitä käytetään myös tervehdyksenä ilmaisemaan yhtenäisyyttä, voimaa, uhmaa tai vastustusta. Tervehdyksen juuret juontaa antiikin Assyriaan symbolina väkivallan vastustukselle.
Nostettua nyrkkiä käytettiin ammattiyhdistysliikkeen Industrial Workers of the Worldin logona vuonna 1917. Taller de Gráfica Popular -kirjapaino popularisoi graafista symbolia Meksikossa vuonna 1948. Symbolia on käytetty ja sisällytetty ympäri maailmaa eri ryhmien toimesta, jotka kokevat, että heitä sorretaan.
Nostettua nyrkkiä käytetään visuaalisessa viestinnässä. Nostettuun nyrkkiin usein yhdistetään muita graafisia elementtejä, jotka välittävät monimerkityksellisiä liikkeitä ja vastavoimia. Riippuen yhdistetyistä elementeistä, eleiden ja vastavoimien sävy ja aikomus muuttuu. Esimerkiksi sirppi ja vasara yhdistettynä nostettuun nyrkkiin on osa kommunistista symbolia, kun taas nostettu nyrkki yhdistettynä Venus-symboliin edustaa feminismiä tai yhdistettynä kirjaan edustaen kirjastonhoitajia.
Nostetun nyrkin logo voi edustaa esimerkiksi yhtenäisyyttä ja solidaarisuutta. Logoa käytetään yleensä sorrettujen tai alistettujen ihmisten toimesta.
Musta nyrkki ("Black Power fist") yleensä liitetään mustaan nationalismiin ja joskus sosialismiin. Musta nyrkki tunnetaan parhaiten Mustat pantterit -organisaatiosta 1960-luvulla. Musta nyrkki otettiin logona käyttöön myös soul-musiikin alakulttuurissa.
Valkoinen nyrkki ("White Power fist") yleensä liitetään valkoiseen nationalismiin. Tosin Sosialistinen internationaalinen -järjestö ja jotkut sosialistiset ja sosiaalidemokraattiset puolueet käyttivät valkoista nyrkkiä, jossa nyrkki pitää punaista ruusua.
"Gonzon nyrkkille" ominaista on meskaliinikaktusnapin pitäminen kahdella peukalolla ja neljällä sormella. Gonzon nyrkkiä käytettiin ensimmäisen kerran Hunter S. Thompsonin kampanjassa vuonna 1970. Siitä on tullut Thompsonin ja gonzojournalismin symboli kokonaisuudessaan.
Nostettu nyrkki tervehdyksenä muodostuu nostamalla toinen käsi ilmaan ja puristamalla käsi nyrkkiin. Tervehdyksen merkitys voi vaihdella. Nostettua nyrkkiä on käytetty laajasti populaarikulttuurissa. Sloganin ”"Power to the People"” (suom. ”"Valta kansalle"”) yhteydessä usein käytetään nostettua nyrkkiä.
Faustin-Archange Touadéra
Faustin-Archange Touadéra (s. 21. huhtikuuta 1957) on keskiafrikkalainen poliitikko. Hän toimi maansa pääministerinä 2008-2013. Vuonna 2016 hänet valittiin presidentiksi.
Touadéra on koulutukseltaan matematiikan tohtori.
Guasetisaali
Guasetisaali (CHO) on orgaaninen yhdiste. Se on guajakolin ja asetyylisalisyylihapon esteri. Yhdistettä voidaan käyttää muun muassa limaa irrottavana ainesosana yskänlääkkeissä sekä tulehduskipulääkkeenä. Se on käytössä muun muassa Italiassa kivuliaiden hengitystieoireiden lievittämiseen.
Guasetisaali on aihiolääke, joka metaboloituu ihmiselimistössä asetyylisalisyylihapoksi ja guajakoliksi. Yhdistettä voidaan valmistaa käsittelemällä asetyylisalisyylihappoa tionyylikloridilla, jolloin muodostuu asetyylisalisyylikloridi. Tämä reagoi guajakolin natriumsuolan kanssa muodostaen guasetisaalia. Reaktiossa käytetään faasinsiirtokatalyyttejä tai karbonyylidi-imidatsolia.
Yöperhonen (vuoden 1916 elokuva)
Yöperhonen () on vuonna 1916 valmistunut italialainen mykkäelokuva. Henry Bataillen näytelmään perustuvan melodraaman on ohjannut Carmine Gallone. Sen pääosaa esittää elokuvadiiva Lyda Borelli.
Kaunis kuvanveistäjä Thea di Marlievo on rakastunut Filippoon, mutta juuri ennen häitä hän saa kuulla sairastavansa tuberkuloosia. Thea päättää jättää rakastamansa miehen ja nauttia jäljellä olevasta elämästään täysin rinnoin. Thean äiti ja Filippo eivät ymmärrä häntä. Kamppailun jälkeen Thea heittäytyy miehen syleilyyn, mutta matkustaa pian Pariisiin, jossa hän jatkaa mielipuolista elämäänsä. Sairauden edetessä Thea järjestää viimeiset juhlat, joissa hän toivoo näkevänsä Filippon. Tämä ei ilmesty paikalle, sillä hän on mennyt naimisiin toisen naisen kanssa. Pitkien ja kummallisten jäähyväisten jälkeen Thea näyttäytyy alastomana kutsuvieraille, jotta he muistaisivat hänen ruumiinsa täydellisyyden. Sitten hän tekee itsemurhan syanidikapselin avulla.
Cinesin tuottama "Yöperhonen" perustuu ranskalaisen Henry Bataillen näytelmään "Le Phalène" (1913). Elokuvasta on säilynyt vain kymmenen minuutin pituinen katkelma, joka todistaa sen olevan tyypillinen yläluokkainen intohimodraama.
Aikalaiskriitikot pitivät "Yöperhosta" keinotekoisena ja epäuskottavana ja vierittivät sen viat etupäässä näytelmäsovituksen niskoille. Yleisön keskuudessa elokuva näyttää menestyneen paremmin.
Elokuvaa esitettiin Suomessa syksyllä 1917. Oululaisessa "Kansan Tahdossa" julkaistussa ilmoituksessa sitä ylistettiin poikkeuksellisin ylisanoin: ”Elävienkuvien korkein tähänastinen saavutus on "Yöperhonen", joka on merkittävä tämän näytäntökauden filmien kuningattareksi. Kuva on hieno ja liikuttava, herkimpiä tunnesäikeitä hellävaroen hipova. "Yöperhonen" on kyhätty hienoja luonteita varten. "Yöperhonen" on kaikinpuolin ehyt taideluomus, sen ylöspano on mestarin kädellä huollettu. "Yöperhonen" on kaikkialla, missä sitä on esitetty, saavuttanut yleisön jakamattoman suosion. Lida Borelli, Cines-tehtaan filmitähti, esittää pääosan niin sielullisesti, että näyttämötaiteen ihailijat voivat herkutella tällä loistokuvalla.”
Grönlannin parlamenttivaalit
Grönlannin parlamenttivaalit on neljän vuoden välein järjestettävä tapahtuma, jossa valitaan 31 edustajaa Grönlannin parlamenttiin. Edelliset parlamenttivaalit Grönlannissa järjestettiin vuonna 2014 ja niissä suurimmaksi puolueeksi nousi Síumut, kun edellisen kerran se oli ollut Inuit Ataqatigiit. Seuraavat parlamenttivaalit Grönlannissa järjestetään vuonna 2018. Grönlantiin palaavilla opiskelijoilla ei ole oikeutta äänestää puolen vuoden sisällä Grönlantiin paluusta.
Mark Patton
Mark Patton (s. 13. helmikuuta 1964 Kansas City) on yhdysvaltalainen näyttelijä.
Patton kasvoi ja opiskeli Missourissa, kunnes muutti New York Cityyn valmistelemaan näyttelijän uraansa. Vuonna 1982 hän näytteli teatteriesityksissä, jolloin hän jatkoi siitä näyttelemään elokuvissa ja televisiosarjoissa. Patton tuli tunnetuksi Painajainen Elm Streetillä 2 - Freddyn kosto ja Anna to the Infinite Power elokuvista. Tämän jälkeen hän on näytellyt kahdessa televisiosarjoissa, jotka ovat General Hospital ja Hotel.
Pattonin on huhuttu olevan homo, mutta tätä väitettä ei voitu todistaa todeksi.
Sini Yasemin
Sini Yasemin Eira (taiteilijanimeltään Sini Yasemin, ensimmäisen singlen aikoihin tyyliteltynä myös Siniyvsemin) on suomalainen laulaja-lauluntekijä. Hän on tullut tunnetuksi muun muassa vierailtuaan Raappanan keväällä 2016 julkaistulla ”Chilii”-singlellä.
Sinin ensimmäinen single, ”Pukukoodi”, julkaistiin lokakuussa 2015. Huhtikuussa 2016 hän julkaisi toisen singlensä, ”Kavereita”. Keväällä 2016 hänen levytyssopimuksensa 325 Median kanssa kasvoi yhteistyösopimukseksi Universal Musicin kanssa.
Sini Yasemin vierailee Raappanan toukokuussa 2016 julkaistulla ”Chilii”-kappaleella. Kappale menestyi hyvin sijoittuen muun muassa singlelistan kuudenneksi. Single on saavuttanut tuplaplatinarajan.
Tammikuussa 2017 hän julkaisi kolmannen oman singlensä, ”Mun kaa”, joka sai ensisoittonsa YleX:n Uuden musiikin iltavuoro -ohjelmassa. Toukokuussa 2017 julkistettiin, että Sini Yasemin on yksi vuoden 2017 Kesäkumi-kappaleen esittäjistä. ”Tyynysotaa”-kappaleella oli mukana myös Vilma Alina, Nelli Matula ja Ida Paul.
Neljäs single, ”Istanbul-rytmii”, julkaistiin heinäkuussa 2017.
Sini Yasemin on kertonut Ylen Summerin "TBT"-sarjan suvaitsevaisuutta käsittelevässä jaksossa olevansa lesbo. Hänellä on turkkilainen isä ja suomalainen äiti.
Johann Friedrich Hartknoch
Johann Friedrich Hartknoch (latv. Johans Frīdrihs Hartknohs) (18. syyskuuta 1740 Gołdap, Itä-Preussi – 1. huhtikuuta 1789 Riika) oli latvialainen cembalisti ja kustantaja. Isältään musiikkikoulutuksen saanut Hartknoch toimi Königsbergissä kustannusalaan perehtyessään vuodesta 1761 nuoren Johann Friedrich Reichardtin opettajana. Kaksi vuotta myöhemmin hän perusti Mitauhun (nyk. Jelgava) kustannustalon, jolla oli haaraosasto Riiassa. Sittemmin Riian-osastosta tehtiin kustannustalon päätoimipaikka ja kustannettavaksi otettiin kirjallisuuden ohella musiikki. Johann Friedrich Hartknochin kuoleman jälkeen kustannustalon toimintaa jatkoi hänen samanniminen poikansa (1768–1819).
Hartknoch julkaisi muiden muassa seuraavien merkkihenkilöiden kirjallista tuotantoa: Johann Gottfried von Herder – joka oli Hartknochin läheinen ystävä –, Immanuel Kant, Nikolai Karamzin, vapaaherra Adolph Knigge, Mihail Lomonosov ja Venäjän keisarinna Katariina II. Musiikkikustantajana Hartknochin pääpaino suuntautui Mannheimin koulukuntaan sekä Johann Sebastian Bachin poikien Carl Philipp Emanuelin, Johann Christianin ja Johann Christoph Friedrichin ja näiden lähipiiriin kuuluneen Johann Gottfried Müthelin samoin kuin aiemman oppilaansa Reichardtin sävellystuotantoon. Vuosina 1767–1797 Hartknochin kustannustalo julkaisi musiikkia yhteensä 35 nimekettä, jotka kaikki kuitenkin painettiin Leipzigissa.
Wimbledonin tennisturnaus 2016 – miesten kaksinpeli
Novak Đoković oli puolustava mestari, mutta hävisi turnauksen kolmannella kieroksella Sam Querreylle.
Turnauksen voitti Andy Murray, jolle Wimbledonin mestaruus oli toinen hänen urallaan.
Hullujen paratiisi
Hullujen paratiisi ("The Palm Beach Story") on Preston Sturgesin käsikirjoittama ja ohjaama romanttinen screwballkomedia vuodelta 1942. Sen pääosia näyttelevät Claudette Colbert, Joel McCrea, Rudy Vallee ja Mary Astor. Elokuvan Suomen teatteriensi-ilta oli 2. toukokuuta 1943 Helsingin Savoyssa.
"The New York Timesin" kriitikot valitsivat sen vuonna 2004 yhdeksi tuhannesta kaikkien aikojen parhaasta elokuvasta. -listalla se sijoittui 77:nneksi.
Gerry ja Tom (Colbert ja McCrea) menevät kiireesti naimisiin. Viisi vuotta vierähtää, keksijänä toimiva mies tarvitsisi rahaa uuden prototyypin rakentamiseen, mutta aviopari alkaa olla puilla paljailla. Jotain on keksittävä. Gerry lähtee varakkaan miehen etsintään Floridan Palm Beachiin. Elokuvan hurjimmassa jaksossa miljonäärien metsästyskerhon jäsenet heiluvat junassa kivääreineen ja metsästyskoirineen.
Andre Berto
Andre Michael Berto (s. 7. syyskuuta 1983 Winter Haven, Florida) on yhdysvaltalainen välisarjan nyrkkeilijä. Hän on voittanut WBC:n ja IBF-liiton mestaruudet, sekä ollut WBA:n tilapäinen mestari 2015.
Nöyleppilampi
Nöyleppilampi on Jaalassa Kouvolassa sijaitseva keskikokoinen järvi. Se kuuluu Kymijoen vesistöön ja on osa Mäntyharjun reittiin kuuluvaa Karijärven valuma-aluetta. Järven pinta-ala on 19 hehtaaria, rantaviivan pituus 2,4 kilometriä ja vedenpinnan korkeus merenpinnasta 101,7 metriä. Lammessa on kolme pientä saarta, joiden välissä sijaitsee hiekkaisia matalikkoja. Siihen laskee kolme metsäojaa ja sen laskuoja, joka lähtee sen kaakkoisrannasta, kulkee pienen Likolammen kautta läheiseen Korpijärveen.
Lammen ympäristössä on joitakin korkeita ja kallioisia mäkiä. Sen itäpuolella kulkee Nöyleppiharju, jonka länsopuoli laskee lammen itärantaan. Lammen rantaan on rakennettu kuusi vapaa-ajan asuntoa, joille johtaa tiet Hartolasta yhdystieltä 4164.
Lammessa on pääosin ahvenia, haukia ja särkiä. Särkiä ei saa katiskoihin, ahvenia ja haukia saattaa saada paljonkin. Särkiä saa verkkokalastuksella. Talvella siellä voi harrastaa pilkkikalastusta. Lammella ei saa käyttää moottorivenettä.
Järvestä on raportoitu mahdolliseksi muinaisjäännökseksi määritelty Nöyleppilammen ruuhi.
Vantaan kulttuuripalkinto
Vantaan kulttuuripalkinto on Vantaan kaupunginhallituksen hakemuksetta myöntämä tunnustus, joka voidaan myöntää merkittävistä ansioista taiteen tai kaupungin taide-elämän hyväksi. Palkinto on jaettu vuodesta 1976 lähtien. Se voidaan antaa Vantaalla vakituisesti asuvalle henkilölle tai kaupungissa toimivalle yhteisölle. Esityksen vuosittain jaettavasta kulttuuripalkinnosta tekee Vantaan vapaa-ajan lautakunta ja päätöksen kaupunginhallitus.
Lorenzo Richelmy
Lorenzo Richelmy (s. 25. maaliskuuta 1990 La Spezia, Italia) on italialainen näyttelijä, joka tunnetaan kotimaansa ulkopuolella parhaiten pääroolistaan televisiosarjassa "Marco Polo". Ennen Marco Polon roolia hän näytteli useissa italialaisissa televisio-ohjelmissa ja elokuvissa. Aloittaessaan opiskelun arvostetussa Centro Sperimentale di Cinematografia -elokuvakoulussa hän oli nuorin opiskelija, joka oli koskaan hyväksytty sinne oppilaaksi.
Vuonna 2011 Richelmy voitti parhaan miesnäyttelijän palkinnon Brysselin kansainvälisillä elokuvajuhlilla roolistaan elokuvassa "Fat Cat". Hän sai palkinnon tästä roolista myös kolmella muulla festivaalilla Kaliforniassa. Vuonna 2008 hän sai Italian kulttuuri- ja turismiministeriön myöntämän ”Personalità Europea Emergente” -palkinnon.
Pinewood Iskandar Malaysia Studios
Pinewood Iskandar Malaysia Studios on 20 hehtaarin laajuinen elokuva- ja tv-studioalue Iskandar Puterin kaupungissa Johorin osavaltiossa Malesiassa. Se otettiin käyttöön kesäkuussa 2014. Studiot omistaa brittiläinen Pinewood Group, johon kuuluva Pinewood Studios aloitti toimintansa Britanniassa vuonna 1936. Pinewood Iskandarin päämarkkina-aluetta on Aasian–Tyynenmeren alue. Iskandarissa on viisi studiorakennusta elokuvien tekoa varten ja kaksi tv-ohjelmille. Suurimman studion pinta-ala on 2 800 neliömetriä. Alueella on vesialtaita, joissa voidaan kuvata vedenalaisia kohtauksia. Lisäksi ulkona kuvaamiseen on paljon tilaa.
Meriteatteri
Meriteatteri on vuonna 2013 perustettu vapaa ammattiteatteri. Meriteatteri sijaitsee Naantalin Rymättylässä, Otavan saaren Röölän kylässä. Ryhmä koostuu nuorista teatterialan ammattilaisista. Ryhmä aloitti vuonna 2014 ympärivuotisen kiertuetoimintansa. Meriteatteri on vieraillut esimerkiksi Tampereen Teatterissa, Teatteri Telakalla, Teatteri Vanha Jukossa, Kulttuuritehdas Korjaamolla, Linnateatterissa sekä Von Krahli Teaterissa Tallinnassa.
Huhtikuussa 2017 ensi-iltansa saa "Maailman meri", joka nähdään sekä Helsingin Kulttuuritehdas Korjaamolla että Meriteatterin kotiteatterissa Röölässä.
Meriteatterin esitykset "Merimies, muija, kalamiehen koira" (2013), "Laulu on meren laulu" (2014) ja "Eikä merta enää ole" (2015) muodostavat yhdessä Lähtö-trilogian. Lähtö-trilogia pohjautuu Röölän sataman tarinoihin. Kukin esitys on itsenäinen kokonaisuutensa, jota voi katsoa tuntematta aikaisempia osia.
Ohjaaja
Näyttelijät
Valosuunnittelija
Tuottajat
Lähde:
Ansa – Parallax View
Ansa – Parallax View ("The Parallax View") on Alan J. Pakulan ohjaama yhdysvaltalainen jännityselokuva vuodelta 1974. Sen pääosia näyttelevät Warren Beatty ja Paula Prentiss.
Elokuvan ovat käsikirjoittaneet David Giler, Lorenzo Semple Jr. ja kreditoimaton Robert Towne, ja sen pohjana on vuonna 1970 ilmestynyt Loren Singerin romaani. Tarinassa toimittaja Frady (Beatty) tutkii vuosien takaista senaattorin murhaa, jonka silminnäkijöistä moni on sittemmin kuollut oudoissa olosuhteissa. Hänelle alkaa paljastua organisoitu järjestö, jonka tehtävänä on salamurhata vallanpitäjiä.
"The New York Timesin" kriitikot valitsivat "Ansan" vuonna 2004 yhdeksi tuhannesta kaikkien aikojen parhaasta elokuvasta. "Video-oppaassa" vuodelta 1994 Kati Sinisalo pitää "Ansaa" 1970-luvun vainoharhaisten salaliittotarinoiden avainelokuvana, pessimistisenä painajaisena. Hän antaa elokuvalle neljä tähteä viidestä, mikä vastaa sanallista arviota ”erinomainen”.
Julia Boserup
Julia Boserup (s. 9. syyskuuta 1991 Santa Monica, Kalifornia) on yhdysvaltalainen tennispelaaja. Parhaimmillaan hän on ollut kaksinpelissä WTA-listan sijalla 174 huhtikuussa 2012. Hänellä on kaksoiskansalaisuus, ja hänen molemmat vanhempansa ovat tanskalaisia.
Boserup teki Grand Slam -debyyttinsä Wimbledonissa 2016. Hän eteni kolmannelle kierrokselle voitettuaan Tatjana Marian ja Belinda Bencicin luovutettua toisen kierroksen ottelunsa.
Avranches
Avranches on kunta Ranskassa Manchen departementissa Normandian alueella. Se oli yksi toisen maailmansodan näyttämöistä. Kenraali Batton johti hyökkäystä heinäkuussa 1944, joka vapautti kaupungin.
Kaupungin nähtävyyksiä ovat sen linna, kirkko Notre-Dame-des-Champs, piispan palatsi sekä kasvitieteellinen puutarha. Puutarha innoitti 1800-luvulla useita kirjailijoita, kuten Guy de Maupassantia, Victor Hugoa ja Stendhalia. Puutarha kunnostettiin vuonna 2007.
Johan Dielhardt
Johan William Dielhardt (Nylund) (23. heinäkuuta 1887 Sauvo – 22. tammikuuta 1975 Turku) oli suomalainen taidemaalari.
Dielhardt opiskeli Suomen Taideyhdistyksen piirustuskoulussa Turussa ja Turun Taideyhdistyksen piirustuskoulussa vuosina 1905–1912. Hän osallistui Suomen Taiteilijain näyttelyyn vuosina 1931, 1941 ja 1943. Hänen töitään oli esillä ulkomailla Tukholmassa ja Oslossa 1929.
Pjotr Šuvalov
Pjotr Andrejevitš Šuvalov (27. kesäkuuta 1827 Pietari – 22. maaliskuuta 1889 Pietari) oli venäläinen kreivi, sotilas, diplomaatti ja Venäjän turvallisuushallintoa johtanut virkamies, joka käytti suurta valtaa keisari Aleksanteri II:n valtakaudella. Šuvalov pyrki estämään vapaamielisten uudistusten toteuttamisen Venäjällä.
Pjotr Šuvalov kuului Šuvalovin vaikutusvaltaiseen sukuun, joka oli saanut keisarinna Elisabetin aikana 1700-luvulla kreivin arvon. Hänen isoisänsä oli Napoleonin sotiin osallistunut kenraaliluutnantti Pavel Šuvalov ja hänen veljensä oli kenraali ja diplomaatti Pavel Šuvalov nuorempi.
Šuvalov palveli Venäjän armeijassa vuodesta 1845 ja osallistui Krimin sotaan. Hänen diplomaattiuransa alkoi vuonna 1856 yhtenä Venäjän delegaation jäsenenä Pariisin rauhankongressissa. Seuraavana vuonna hänet nimitettiin Pietarin kaupungin ylipoliisimestariksi. Šuvalov oli 1860–1861 Venäjän sisäministeriön sisäisestä turvallisuudesta vastanneen osaston johtajana. Hän vastusti maaorjien vapauttamista. Šuvalov toimi Itämerenmaakuntien eli Baltian alueen kenraalikuvernöörinä 1864–1866. Vuosina 1866–1874 hän oli Venäjän santarmijoukkojen esikuntapäällikkö ja samalla keisarillisen kanslian kolmannen osaston eli tosiasiassa salaisen turvallisuuspoliisin johtaja. Tässä asemassa Šuvalovista tuli keisari Aleksanteri II:n tärkeä neuvonantaja. Hän kannusti keisaria jarruttamaan jo luvattujen poliittisten uudistusten toteuttamista ja nimittämään vanhoillisia henkilöitä tärkeisiin virkoihin. Poliittiset vastustajat kutsuivat häntä pilkkanimillä ”varakeisari” ja ”Pietari IV”. Hän sai 1872 ratsuväenkenraalin arvon Venäjän armeijassa ja 1874 nimityksen Venäjän valtakunnanneuvoston jäseneksi.
Vuosina 1874–1879 Šuvalov oli Venäjän suurlähettiläänä Lontoossa. Kun Turkin sodan jälkeen solmittu Venäjälle edullinen San Stefanon rauha uhkasi johtaa konfliktiin Venäjän ja Englannin välillä, Šuvalov toimi aloitteentekijänä vuoden 1878 Berliinin kongressille, jossa hän myös johti Venäjän delegaatiota. Koska kongressin lopputulosta pidettiin Venäjän diplomaattisena tappiona, kotimainen mielipide kääntyi Šuvalovia vastaan ja hänet kutsuttiin takaisin tehtävistään seuraavana vuonna.
Takahiro Yamada
Takahiro Yamada -nimisiä henkilöitä ovat muun muassa:
Gustaf Jysky
Gustaf Adolf (Gösta) Jysky (vuoteen 1935 "Eklund", 30. elokuuta 1893 Espoo – 15. elokuuta 1966 Helsinki) oli suomalainen taidemaalari.
Jyskyn vanhemmat olivat sahanjohtaja Gustaf Adolf Eklund ja Helena Herlin. Hän opiskeli Taideteollisessa keskuskoulussassa 1911–1914 ja oli siellä opettajana 1928–1948. Jysky oli vuodesta 1940 "Messusomistamo Oy":n toimitusjohtajana ja hän oli Suomen koristetaiteilijain 1iiton Ornamon johtokunnan jäsenenä ja rahastonhoitajana 1933–1938. Jysky toimi koriste- ja maisemamaalarina ja hän vastasi muun muassa Mäntyharjun, Pöytyän ja Ylitornion kirkkojen sekä useiden julkisten rakennusten koristemaalauksesta.
Jysky voitti suunnittelukilpailun Helsingille myönnettyjen vuoden 1940 olympiakisojen postimerkistä.
Demon Dayz
Demon Dayz on suomalaisen hardcore punk -yhtye Ratfacen EP-levy, joka julkaistiin vuonna 2006 levymerkillä Fast Rock Factory. Albumi nauhoitettiin alun perin demona.
EP sai ristiriitaisen vastaanoton. Lammaszinen Markus Veijalainen hehkutti albumia genrellisesti monipuoliseksi ja että albumi on lyhykäisyydessään ehjä paketti, johon ei ehdi kyllästymään. Desibelin Jarmo Panula antoi EP:lle kaksi tähteä viidestä, sanoen albumin olevan heikko mukavista riffeistä ja kelvollisesta laulajasta huolimatta.
Onni Muusari
Onni Alfred Muusari (20. heinäkuuta 1890 Nurmes – 4. lokakuuta 1917 Hyvinkää) oli suomalainen kuvittaja ja taidemaalari.
Muusari opiskeli Viipurin taiteen ystävien piirustuskoulussa vuosina 1906–1908 ja 1910 sekä Suomen Taideyhdistyksen piirustuskoulussa vuonna 1909. Hän osallistui Suomen Taiteilijain näyttelyihin vuosina 1912, 1913 ja 1914. Muusari toimi pilapiirtäjänä, kuvittajana ja kirjankansien suunnittelijana.
Aleksandr Tretjakov
Aleksandr Tretjakov -nimisiä henkilöitä ovat:
Janne Muusari
Janne Muusari (ent "Linnavaara", 20. huhtikuuta 1886 Kronstadt, Venäjä – 24. syyskuuta 1966) oli suomalainen kuvittaja ja taidemaalari.
Muusari opiskeli Viipurin taiteen ystävien piirustuskoulussa vuosina 1903–1905 sekä Suomen Taideyhdistyksen piirustuskoulussa vuosina 1905–1908. Hän osallistui Suomen Taiteilijain näyttelyyn vuonna 1913. Muusari toimi pilapiirtäjänä ja kuvittajana.
Feodor Kaski
Feodor Kaski (3. kesäkuuta 1884 Hamina – 14. elokuuta 1957) oli suomalainen taidemaalari.
Kaski opiskeli Turun Taideyhdistyksen piirustuskoulussa vuosina 1924–1925. Hän osallistui Suomen Taiteilijain näyttelyihin vuosina 1933 ja 1945. Kasken töitä oli näytteillä ulkomailla Moskovassa 1934 ja Riiassa 1935. Kaski toimi myös muusikkona. Hän esiintyi orkesterin trumpetistina vuonna 1950 valmistuneessa elokuvassa Maija löytää sävelen.
Ratassed
Ratassed on suomalaisen hardcore punk -yhtye Ratfacen esikoisalbumi, joka julkaistiin 26. helmikuuta 2010 levymerkillä FullHouse Records.
Albumi sai ristiriitaisen vastaanoton. Kaaoszinen Riku Saressalo antoi albumille lähes täydet kymmenen pistettä ja ylisti albumin soundeja ja lyriikkaa, sanoen sen ainoaksi heikkoudeksi jäävän sen lyhyys. Desibelin Tuomas Tiainen antoi albumille kaksi tähteä viidestä, sanoen albumin olevan muodollisesti menevä mutta sisällöllisesti epäilyttävä, suositellen albumia ”(oksennuksen)lämpimästi kaljanjuonnin taustamusaksi huumorintajuisille pittipiskeille”. Lammaszinen Jouni Parkku piti albumista, kehuen sitä vuoden bailulevyksi.
Ratface (EP)
Ratface on suomalaisen saman nimisen hardcore punk -yhtyeen EP-levy, joka julkaistiin vuonna 2008 levymerkillä Fast Rock Factory.
Iikka Korhonen
Iikka Korhonen on suomalainen taloustieteilijä. Hän työskentelee Suomen Pankin siirtymätalouksien tutkimuslaitoksen johtajana.
Korhonen on koulutukseltaan kauppatieteiden tohtori. Hän väitteli tohtoriksi Helsingin kauppakorkeakoulusta vuonna 2008.
Dave Schultz
David Schultz tai Dave Schultz -nimisiä henkilöitä ovat muun muassa:
Yrjö Viita
Yrjö Kustaa Viita (26. toukokuuta 1892 Tampere – 15. tammikuuta 1955,Helsinki) oli suomalainen taidemaalari.
Mainostaiteilijana ja koristemaalarina työskennellyt Viita osallistui Suomen Taiteilijain näyttelyihin vuosina 1920, 1921, 1926 ja 1928.. Yrjö Viita oli kirjailija Lauri Viidan serkku.
Nazi Death Camp
Nazi Death Camp oli Pää Kii -yhtyeen Teemu Bergmanin ja Damn Seagullsin Toni Koskisen luotsaama punkyhtye, joka oli toiminnassa vuosina 2007–2010. Se yhdistelee musiikissaan myös hardcore punkia sekä rock and rollia.
Yhtye julkaisi aktiivisesti musiikkia, joista koostettiin lopulta kokoelma-albumi "The Complete Mongo Punk Sessions" vuonna 2009. Yhtyeen viimeiseksi julkaisuksi jäi EP-levy "Inside the Mind of a Mongoloid", joka julkaistiin vuonna 2010. Vuonna 2015 ilmestyi toinen kokoelma-albumi, "Same Shit in a Different Package".
Luettelo tunnetuista vantaalaisista
Tämä on luettelo tunnetuista Vantaalla syntyneistä tai asuneista henkilöistä.
Väkänokkahaukka
Väkänokkahaukka ("Chondrohierax uncinatus") on haukkojen heimoon kuuluva lintu.
Sen levinneisyysaluetta ovat Antigua ja Barbuda, Argentina, Barbados, Belize, Bolivia, Brasilia, Kolumbia, Costa Rica, Cuba, Dominica, Ecuador, El Salvador, Ranskan Guyana, Grenada, Guadeloupe, Guatemala, Guayana, Honduras, Martinique, Meksiko, Montserrat, Nicaragua, Panama, Paraguay, Peru, Saint Kitts ja Nevis, Saint Lucia, Saint Vincent ja Grenadiinit, Suriname, Trinidad ja Tobago, Yhdysvallat ja Venezuela.
Lajia tavataan erityisesti kosteissa vuoristometsissä 2 700 metrin korkeuteen saakka. Esiintymisalueellaan se pesiin Kuubassa, Guadeloupessa ja Yhdysvalloissa.
Joidenkin tutkijoiden mukaan laji "Chondrohierax wilsonii" on edelleen väkänokkahaukan alalaji, mutta Birdlife katsoo, että sitä on syytä pitää itsenäisenä lajina muun muassa sen suojelutilanteen vuoksi.
Etapit 1–11 Ranskan ympäriajossa 2016
Ranskan ympäriajon 2016 etappien 1–11 tulokset:
1. etapin tulokset
Kokonaistilanne 1. etapin jälkeen
2. etapin tulokset
Kokonaistilanne 2. etapin jälkeen
3. etapin tulokset
Kokonaistilanne 3. etapin jälkeen
4. etapin tulokset
Kokonaistilanne 4. etapin jälkeen
5. etapin tulokset
Kokonaistilanne 5. etapin jälkeen
6. etapin tulokset
Kokonaistilanne 6. etapin jälkeen
7. etapin tulokset
Kokonaistilanne 7. etapin jälkeen
8. etapin tulokset
Kokonaistilanne 8. etapin jälkeen
9. etapin tulokset
Kokonaistilanne 9. etapin jälkeen
10. etapin tulokset
Kokonaistilanne 10. etapin jälkeen
11. etapin tulokset
Kokonaistilanne 11. etapin jälkeen
TB Tvøroyri
TB Tvøroyri eli Tvøroyrar Bóltfelag tai usein vain TB on färsaarelainen jalkapalloseura Tvøroyrin kylästä. Seura pelaa maansa korkeimmalla sarjatasolla Effodeildinissä. TB on voittanut maansa mestaruuden seitsemän kertaa. Tämä on tapahtunut vuosina 1943, 1949, 1951, 1976, 1977, 1980 ja 1987.
Pirou
Pirou on kunta Ranskassa Manchen departementissa Normandian alueella. Se on pieni rantalomakohde Englannin kanaalin rannikolla. Kunnan tärkein nähtävyys on sen 1100-luvulta peräisin oleva linna "Château de Pirou".
Trikloorietanoli
Trikloorietanoli (CHClO) on etanolin kloorattuihin johdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä. Lisäksi se on vaikuttava metaboliitti useissa klooratuissa sedatiivisissa ja anestesia-aineissa.
Huoneenlämpötilassa trikloorietanoli on väritöntä nestettä. Yhdiste liukenee veteen, mutta siitä muodostuu vesiliuoksissa hitaasti trikloorietikkahappoa. Vesiliuos on heikosti hapan. Trikloorietanoli liukenee useisiin orgaanisiin liuottimiin kuten etanoliin ja dietyylieetteriin. Aine on myrkyllistä ja sillä on sedatiivisia ja hypnoottisia vaikutuksia. Tämä johtuu siitä, että trikloorietanoli sitoutuu GABA-reseptoreihin ja vaikutukset ovat barbituraattien kaltaisia. Yhdisteen puoliintumisaika veressä on 8–11 tuntia. Vaikutus alkaa 30–60 minuutin kuluttua ja kestää 4–8 tuntia.
Trikloorietanolia voidaan valmistaa pelkistämällä sen estereitä, trikloorietikkahappoa tai triklooriasetyylikloridia litiumalumiinihydridin avulla. Toinen valmistustapa on kloraalihydraatin pelkistys boraanin ja ammoniakin additiotuotteen avulla.
Trikloorietanolia muodostuu ihmiselimistössä muun muassa kloraalihydraatista, trikloorieteenistä, kloretaatista ja triklofoosista. Yhdistettä voidaan käyttää orgaanisen kemian synteeseissä sen esterien ja amidien valmistamiseen sekä fosforihappojohdannaisten ryhmien suojaamiseen valmistettaessa fosfaattiestereitä, joiden orgaaniset ryhmät ovat keskenään erilaisia. Tämä on erityisen käytettyä syntetisoitaessa nukleotidejä.
Fairytale (Eneda Tarifan kappale)
Fairytale on albanialaisen laulajan Eneda Tarifan kappale, jolla hän edusti Albaniaa . Se julkaistiin 13. maaliskuuta 2016. Kappaleen on säveltänyt ja sanoittanut Olsa Toqi.
Kappale kilpaili Eurovision laulukilpailun toisessa semifinaalissa, jossa se sai 45 pistettä, jäi sijalle 16 eikä päässyt finaaliin.